2013.gada 17.septembrī Noteikumi Nr. 858

Rīgā (prot. Nr. 49 41.§)

**Nacionālā kino centra publisko maksas pakalpojumu cenrādis**

Izdoti saskaņā ar

Likuma par budžetu un finanšu vadību

5.panta devīto daļu

1. Noteikumi nosaka Nacionālā kino centra (turpmāk – centrs) sniegto publisko maksas pakalpojumu cenrādi.

2. Centrs sniedz publiskos maksas pakalpojumus saskaņā ar cenrādi (pielikums).

3. Centrs izsniedz filmas izmantošanas licenci bez maksas šādos gadījumos:

3.1. filmu raidīšanai ēterā izmanto sabiedriskie elektroniskie plašsaziņas līdzekļi, lai veidotu programmas sabiedriskā pasūtījuma ietvaros;

3.2. filmu publiskai demonstrēšanai izmanto attiecīgās filmas autors;

3.3. filmas fragmenti tiek izmantoti tās reklāmai, ja filmas izmantotājs saņēmis licenci attiecīgās filmas izmantošanai.

4. Atzīt par spēku zaudējušiem Ministru kabineta 2011.gada 28.jūnija noteikumus Nr.494 "Noteikumi par Nacionālā kino centra sniegto publisko maksas pakalpojumu cenrādi" (Latvijas Vēstnesis, 2011, 100.nr.).

5. Skaidras naudas maksājumiem, kurus *Euro* ieviešanas kārtības likumā noteiktajā vienlaicīgas apgrozības periodā veic latos, piemēro Ministru kabineta 2011.gada 28.jūnija noteikumus Nr.494 "Noteikumi par Nacionālā kino centra sniegto publisko maksas pakalpojumu cenrādi".

6. Noteikumi stājas spēkā 2014.gada 1.janvārī.

Ministru prezidents Valdis Dombrovskis

Kultūras ministra

pienākumu izpildītājs,

tieslietu ministrs Jānis Bordāns